རྩ་བའི་བླ་མ་བསང༌། །)དེ་ སོགས་ དབང་ རྒྱུན་
མན་ངག་གི །བླ་མ་རྣམས་ལ་བསང་མཆོད་འབུལ། །བདག་ཅག་དཔོན་སློབ་འཁོར་བཅས་
རྣམས། །སྐྱེ་བ་ཀུན་ཏུ་ཡང་དག་པར། །བླ་མ་མཆོག་དང་མཇལ་བ་དང༌། །ཐོས་བསམ་
བསྒོམ་པ་མཐར་ཕྱིན་ནས། །ཡོན་ཏན་ཀུན་རྫོགས་སངས་རྒྱས་ཤོག །ཨུ་རྒྱན་མཁའ་འགྲོའི་
གནས་མཆོག་ནས། །དྲག་པོ་རྡོ་རྗེ་འཇིགས་བྱེད་དང༌། །གསུང་འདུས་ལ་སོགས་ཕ་རྒྱུད་
བསང་། །ཆོས་དབྱིངས་རོལ་པའི་གཞལ་ཡས་ནས། །སངས་རྒྱས་རྣལ་འབྱོར་ཐོད་པ་བསང་། །
ཤམ་བྷ་ལ་ཡི་གནས་མཆོག་ནས། །རིམ་བྱོན་སྔགས་ཀྱི་ལྷ་ཚོགས་བསང་། །དཔལ་ལྡན་རྒྱུ་
སྐར་དཀྱིལ་འཁོར་དུ། །གཉིས་མེད་རྒྱུད་ཀྱི་ལྷ་ཚོགས་བསང་། །གཉིས་མེད་རྒྱལ་བ་གདོང་
དྲུག་སོགས། །ཕ་རྒྱུད་ལྷ་ཚོགས་ཐམས་ཅད་བསང༌། །མཁའ་འགྲོ་རྒྱ་མཚོ་དགྱེས་རྡོར་
སོགས། །མ་རྒྱུད་ལྷ་ཚོགས་ཐམས་ཅད་བསང༌། །འཁོར་ལོ་བདེ་མཆོག་ལ་སོགས་ཏེ། །བླ་
མེད་རྒྱུད་ཀྱི་ལྷ་ཚོགས་བསང༌། །རྡོ་རྗེ་རྩེ་མོ་དཔལ་མཆོག་སོགས། །རྣལ་འབྱོར་རྒྱུད་ཀྱི་ལྷ་
རྣམས་བསང་། །རྣམ་སྣང་མངོན་བྱང་ལ་སོགས་ཏེ། །སྤྱོད་པའི་རྒྱུད་ཀྱི་ལྷ་ཚོགས་བསང་། །
རྣམ་པར་འཇོམས་པ་ལ་སོགས་པའི། །བྱ་བའི་རྒྱུད་ཀྱི་ལྷ་རྣམས་བསང༌། །རྒྱལ་བའི་གཙུག་
གཏོར་ལས་བྱུང་བ། །གདུགས་དཀར་རྣམ་རྒྱལ་ལྷ་ཚོགས་བསང༌། །རྒྱལ་བའི་ཚེམས་ལས་
སྐྱེས་པ་ཡི། །སྭ་སྟི་ཀ་རའི་ལྷ་ཚོགས་བསང༌། །སངས་རྒྱས་དཔུང་པ་ལས་སྐྱེས་པ། །དཔུང་
བཟང་རོལ་པའི་ལྷ་ཚོགས་བསང་། །རྒྱལ་བའི་གསང་སྦུབ་ལས་བྱུང་བ། །གསང་བ་འདུས་
459

ཇོ་ནང་དཔེ་ཚོགས།
སྤྱིའི་དེབ་ཞེ་ལྔ་པ།
པའི་ལྷ་ཚོགས་བསང༌། །སངས་རྒྱས་ཕྱག་གཉིས་ལས་སྐྱེས་པ། །ཕྱག་ན་རྡོ་རྗེའི་ལྷ་ཚོགས་
བསང་། །རྒྱལ་བའི་ཞབས་གཉིས་ལས་བྱུང་བ། ཁྲོ་བོ་སྟོབས་ཆེན་ལྷ་ཚོགས་བསང་། །ཡང་
གསུང་ཁྲོས་པ་ལ་སོགས་ཏེ། །རྟ་མགྲིན་རོལ་པའི་ལྷ་ཚོགས་བསང༌། །སོར་འབྲང་ལྷ་ལྔ་
སྒྲོལ་མ་སོགས། །ཡི་དམ་རྒྱུད་སྡེའི་ལྷ་ཚོགས་བསང་། །བདག་ཅག་དཔོན་སློབ་འཁོར་
བཅས་རྣམས། །དེང་ནས་བྱང་ཆུབ་སྙིང་པོའི་བར། །ཡི་དམ་ལྷ་ཡི་རྗེས་བཟུང་ནས། །རིམ་
གཉིས་རྟོགས་པ་མཐར་ཕྱིན་ཏེ། །བདེ་གཤེགས་སྙིང་པོ་མྱུར་ཐོབ་ནས། །གཟུགས་
འགྲོ་ཀུན་འདྲེན་པར་ཤོག །ཕྱོགས་བཅུའི་རྒྱལ་བའི་ཞིང་ཁམས་ན། །ཕྱོགས་བཅུའི་སངས་
རྒྱས་ཐམས་ཅད་བསང་། །ཤར་ཕྱོགས་རིན་ཆེན་ཞིང་ཁམས་སུ། །བདེ་གཤེགས་བརྒྱད་པོ་
འཁོར་བཅས་བསང་། །བྱང་ཆུབ་ཤིང་དྲུང་གནས་མཆོག་ན། །སངས་རྒྱས་ རབ་བདུན་
འཁོར་བཅས་བསང༌། །སྤྲོས་བྲལ་རྣམ་དག་ཞིང་ཁམས་སུ། །སངས་རྒྱས་སོ་ལྔ་འཁོར་བཅས་
བསང༌། །འགྲོ་འདུལ་ཐབས་ཀྱི་ཞིང་ཁམས་སུ། །སངས་རྒྱས་སྟོང་དང་རྩ་གཉིས་བསང་། །
འཕགས་པ་འཇམ་དཔལ་ལ་སོགས་ཏེ། །རྒྱལ་བ་རིགས་གསུམ་མགོན་པོ་བསང་། །ནམ་
མཁའི་སྙིང་པོ་ལ་སོགས་ཏེ། །འཕགས་པ་ཉེ་བའི་སྲས་བརྒྱད་བསང་། །རབ་འབྱོར་དགའ་
བོ་ལ་སོགས་ཏེ། །ཉན་ཐོས་དགྲ་བཅོམ་ཐམས་ཅད་བསང་། །འཕགས་པ་ཀླུ་སྒྲུབ་ལ་སོགས་ཏེ། །
རྒྱན་དྲུག་ཆེན་པོ་འཁོར་བཅས་བསང་། །ཨིནྡུ་བྷུ་ཏི་ལ་སོགས་ཏེ། །རྣལ་འབྱོར་གྲུབ་ཆེན་
བརྒྱད་ཅུ་བསང་། །བ་ར་དྷཱ་ཛ་ལ་སོགས་ཏེ། །གནས་བརྟན་ཆེན་པོ་བཅུ་དྲུག་བསང་། །ཀ་
ཅོག་ཞིང་གསུམ་ལ་སོགས་ཏེ། །སྒྲ་བསྒྱུར་ལོཙྪ་ཐམས་ཅད་བསང་། །བཀའ་དང་དམ་ཚིག་
གཞལ་ཡས་སུ། །ཆོས་མཛད་མཆེད་གྲོགས་ཐམས་ཅད་བསང་། ཁྱེད་ལ་བསང་མཆོད་
འབུལ་བའི་མཐུས། །བདག་ཅག་རྣལ་འབྱོར་འཁོར་བཅས་ཀྱི། །སྒྲིབ་གཉིས་ཚོགས་རྫོགས་
བསམ་པ་འགྲུབ། །རེ་སྨོན་ཐམས་ཅད་མྱུར་འགྲུབ་ཤོག །རྡོ་རྗེ་ཁང་བརྩེགས་འབར་བའི་
460

ཀུན་སྤངས་ཆོས་གྲགས་དཔལ།
པོད་དང་པོ།
བསང་མཆོད་བདེ་སྟོང་རོལ་བ།
དབུས། ཁྲོ་བོའི་རྒྱལ་པོ་རྡོ་རྗེ་ཤུགས། །བསྲུངས་མ་དྲུག་བཅུ་འཁོར་བཅས་བསང་། །དུར་
ཁྲོད་རོལ་པའི་གཞལ་ཡས་ནས། །དཔལ་ལྡན་ནག་པོ་གུར་གྱི་མགོན། །ལྷ་མོ་ལ་སོགས་
འཁོར་བཅས་བསང་། །ཙན་དན་རྐང་གཅིག་སྡོང་བོ་ལ། །ཡེ་ཤེས་མགོན་པོ་ཕྱག་དྲུག་པ། །
ཀྵེ་དྲ་པ་ལ་འཁོར་བཅས་བསང་། །ལྷ་ཆེན་དཔལ་འབར་འཕྲིན་ལས་མགོན། །དྲཀྴད་ལྕམ་
དྲལ་འཁོར་བཅས་བསང་། །གཞན་ཡང་ལས་མཁན་ཤྭ་ན་སོགས། །འཁོར་ཚོགས་བསམ་
མི་ཁྱབ་བཅས་བསང་། ཁ་འུ་རྡོ་རྗེ་བྲག་རྫོ་ང་ནས། །སྟོབས་འཕྲོག་མགོན་པོ་ཞལ་བཞི་པ། །
ཡུམ་ཆེན་བཞི་དང་བཅས་པ་བསང་། །བསིལ་བའི་ཚལ་གྱི་དུར་ཁྲོད་དུ། །ཆོས་སྐྱོང་ནག་པོ་
ཕྱག་བཞི་པ། །བྱ་རོག་གདོང་ཅན་འཁོར་བཅས་བསང་། །རི་རྒྱལ་ལྷུན་པོའི་བྱང་ཕྱོགས་ན། །
དཔལ་ལྡན་རྒྱལ་ཆེན་རྣམ་ཐོས་སྲས། །གནོད་སྦྱིན་ནོར་ལྷ་འཁོར་བཅས་བསང་། །བྱི་ན་ཡ་
ཀའི་གདན་སྟེང་ན། །ཚོགས་བདག་དམར་ཆེན་འཁོར་བཅས་བསང་། །ལས་ཀྱི་གཤིན་རྗེ་
མ་ཧེའི་གདོང་། །ཡ་མ་ར་ཙ་འཁོར་བཅས་བསང་། །སེར་ནག་ཅན་དང་ཨ་གུ་ར། །རྡོ་རྗེ་
ལེགས་པ་འཁོར་བཅས་བསང༌། །ཆོས་སྐྱོང་མགོན་པོ་འཁོར་བཅས་ལ། །བདག་གིས་
བསང་མཆོད་འབུལ་བའི་མཐུས། །རྒྱལ་བའི་བསྟན་པ་བཤིག་པ་དང༌། །ཐེག་ཆེན་ཆོས་ལ་
སྨོད་པ་དང༌། །བླ་མ་ལ་སྡང་སེམས་ཅན་འཚེ། །འབྱུང་པོ་མི་མིན་དགྲ་བགེགས་རྣམས། །
མངོན་སྤྱོད་རོལ་པའི་མཚོན་ཆ་ཡིས། །རྣམ་ཤེས་ཆོས་ཀྱི་དབྱིངས་སུ་སྒྲོལ། །བསྟན་པའི་
སྣོད་དུ་འགྱུར་བར་ཤོག །ཚངས་པ་བརྒྱ་སྦྱིན་ལ་སོགས་ཏེ། །ཕྱོགས་སྐྱོང་བཅུ་པོ་འཁོར་
བཅས་བསང༌། །མཧཱ་དེ་ཝ་ལ་སོགས་ཏེ། །ལྷ་ཆེན་བརྒྱད་པོ་འཁོར་བཅས་བསང་། །མཐའ་
ཡས་འཇོག་པོ་ལ་སོགས་ཏེ། །ཀླུ་ཆེན་བརྒྱད་པོ་འཁོར་བཅས་བསང་། །ཉི་མ་ཟླ་བ་ལ་
སོགས་ཏེ། །གཟའ་ཆེན་བརྒྱད་པོ་འཁོར་བཅས་བསང་། །སྨིན་དྲུག་སྣར་མ་ལ་སོགས་ཏེ། །
རྒྱུ་སྐར་ལྷ་མོ་ཉེར་བརྒྱད་བསང་། །ཤ་མེད་གངས་དཀར་ལ་སོགས་ཏེ། །བོད་ཁམས་བརྟན་
461

ཇོ་ནང་དཔེ་ཚོགས།
སྤྱིའི་དེབ་ཞེ་ལྔ་པ།
མ་གཉིས་བསང་། །ལྷ་ས་བསམ་ཡས་ལ་སོགས་ཏེ། །བཀའ་དྲིན་ཆེ་བའི་བསྲུངས་མ་བསང་། །
ལྷོ་བྲག་མཁར་ཆུ་ལ་སོགས་ཏེ། །དབེན་རིག་བསྲུངས་མ་ཐམས་ཅད་བསང༌། །ཇོ་ནང་ཆོས་
ལུང་ལ་སོགས་ཏེ། །ཐེག་ཆེན་ཆོས་ཀྱི་བསྲུངས་མ་བསང༌། །ས་སྐྱ་ཁྲ་འབྲུག་ལ་སོགས་ཏེ། །
གཙུག་ལག་ཁང་གི་བསྲུངས་མ་ཁསང༌། །འབྲི་གོང་གསང་ཕུ་ལ་སོགས་ཏེ། །བཀའ་སྐྱོང་
བསྲུངས་མ་ཐམས་ཅད་བསང་། ཁྱེད་ལ་བསང་མཆོད་འབུལ་བའི་མཐུས། །བདག་ཅག་
དཔོན་སློབ་འཁོར་བཅས་ཀྱི། །རི་ཕུག་སྒང་རྒྱུད་ནགས་འདབ་སོགས། །རི་ཁྲོད་ཉམས་
དགའ་འགྲིམ་པའི་ཚེ། །རྡོ་རྗེ་རྣལ་འབྱོར་བསྒོམ་པ་ལ། །ཉམས་མྱོང་བདེ་སྟོང་རྒྱས་པ་དང་། །
ས་ལམ་ཡོན་ཏན་རབ་རྫོགས་ནས། །སྤངས་རྟོགས་མ་ལུས་མཐར་ཕྱིན་མཛོད། །བྱ་རྒོད་
ཕུང་པོ་ལ་སོགས་ཏེ། །རྒྱ་གར་ས་བདག་ཀླུ་གཉན་བསང་། །རི་བོ་རྩེ་ལྔ་ལ་སོགས་ཏེ། །རྒྱ་
ནག་ས་བདག་ཀླུ་གཉན་བསང་། །གསེར་ཕུག་གཉན་པོ་ལ་སོགས་ཏེ། །བོད་ཡུལ་ས་བདག་
ཀླུ་གཉན་བསང༌། ཁ་ཆེ་ཁྲི་བརྟན་ལ་སོགས་ཏེ། །ཨུ་རྒྱན་ཡུལ་གྱི་ཀླུ་གཉན་བསང་། །ཏེ་སེ་
གངས་དཀར་ལ་སོགས་ཏེ། །མངའ་རིས་ཡུལ་གྱི་ཀླུ་གཉན་བསང་། ཁ་བ་དཀར་པོ་ལ་
སོགས་ཏེ། །དབུས་གཙང་རུ་བཞིའི་ཀླུ་གཉན་བསང༌། །ཐང་ལྷ་ཡར་བཞུད་ལ་སོགས་ཏེ། །
མདོ་ཁམས་སྒང་གསུམ་ཀླུ་གཉན་བསང་། །ལྗང་རི་སྨུག་པོ་ལ་སོགས་ཏེ། །ལི་ཡུལ་ས་བདག་
ཀླུ་གཉན་བསང་། །རྐོང་བཙུན་ཏེ་མོ་ལ་སོགས་ཏེ། །རྐོང་ཡུལ་ས་བདག་ཀླུ་གཉན་བསང་། །
འོད་དེ་གུང་རྒྱལ་ལ་སོགས་ཏེ། །ཉང་པོའི་ས་བདག་ཀླུ་གཉན་བསང་། །སྒམ་པོ་དཔལ་རི་
ལ་སོགས་ཏེ། །དྭགས་པོའི་ས་བདག་ཀླུ་གཉན་བསང༌། །ཡར་ལོང་ཤམ་བུ་ལ་སོགས་ཏེ། །
དབུས་ཀྱི་ས་བདག་ཀླུ་གཉན་བསང་། ཁ་ཤ་སྨུག་རི་ལ་སོགས་ཏེ། །ཁ་ལེན་མོན་གྱི་གཞི་
བདག་བསང་། །ཅོག་ལ་མཚལ་རྩེ་ལ་སོགས་ཏེ། །ཨ་བ་ཧོར་གྱི་ཀླུ་གཉན་བསང་། །ཕྱེ་མ་
སྟག་རྩེ་ལ་སོགས་ཏེ། །སེ་ཀེ་འཇང་གི་གཞི་བདག་བསང༌། །གླང་ཆེན་འགྱིང་རི་ལ་སོགས་ཏེ། །
462

ཀུན་སྤངས་ཆོས་གྲགས་དཔལ།
པོད་དང་པོ།
བསང་མཆོད་བདེ་སྟོང་རོལ་བ།
གླང་ཡུལ་སྲིད་པའི་ཀླུ་གཉན་བསང༌། །བྲེ་ཏ་པུ་རི་ལ་སོགས་ཏེ། །ཚ་བ་རོང་གི་གཞི་བདག་
བསང་། །གཙུག་ན་རིན་ཆེན་ལ་སོགས་ཏེ། །ཀླུ་རྒྱལ་ཡབ་ཡུམ་འཁོར་བཅས་བསང་། །འཁོར་
ལོ་བསྒྱུར་རྒྱལ་ལ་སོགས་ཏེ། །ས་བདག་སྡེ་ཚོགས་ཐམས་ཅད་བསང༌། །རྨ་ཆེན་སྤོམ་ར་ལ་
སོགས་ཏེ། །རྨ་རིགས་སུམ་བརྒྱ་དྲུག་ཅུ་བསང་། །གཉན་པོ་གཡུ་རྩེ་ལ་སོགས་ཏེ། །གཉན་
རིགས་ས་བདག་འཁོར་བཅས་བསང༌། །ཁྱད་པར་ཡུལ་ཕྱོགས་འདི་ཉིད་ལ། །གནས་པའི་
ས་བདག་ཀླུ་གཉན་བསང་། །འགོ་བའི་ལྷ་ལྔ་དགྲ་བླ་བསང་། །སློབ་དཔོན་བརྒྱུད་ཀྱི་བསྲུངས་
མ་བསང་། །ཕ་མྱེས་བརྒྱུད་ཀྱི་བསྲུངས་མ་བསང༌། །སྡོང་གྲོགས་བྱེད་པའི་གཞི་བདག་
བསང་། །འདོད་ ཡོན་ བསང་ མཆོད་ཕུལ་བའི་མཐུས། །བདག་ཅག་རྣལ་ འབྱོཪ་ འཁོར་
བཅས་ཀྱིས། །བསྟན་པ་བསྲུངས་ལ་བར་ཆད་བཟློག །ནད་ཁ་ཆོད་ལ་རིམས་ཁ་བསྒྱུར། །རྨི་
ལམ་ངན་དང་མཚན་ལྟས་སྡིག །བགེགས་དང་ལོག་འདྲེན་ཐམས་ཅད་བཟློག །བདག་དང་
རྒྱུ་སྦྱོར་ཡོན་བདག་ལ། །རྡོ་རྗེ་ཚེ་དང་ལུང་རྟོགས་ཆོས། །འཛམ་གླིང་གཏེར་དང་བསོད་
ནམས་ནོར། །སྐྱིད་སྤྱོད་ཟས་དང་ཁ་དོག་གོས། །གྲགས་པ་མཐུ་དང་འབྲུ་བཅུད་ནས། །ཡིད་
ལ་འདོད་པ་ཀུན་འགྲུབ་ཤོག །ལྷ་མའི་ལོངས་སྤྱོད་ཅི་མཆིས་པ། །ཡིད་བཞིན་ནོར་བུ་འདོད་
འཇོའི་བ། །མཐུན་རྐྱེན་ཟད་མེད་གཏེར་དང་སྤྱོད། །བྱང་ཆུབ་སྙིང་པོ་མཆིས་ཀྱི་བར། །ཚེ་
རབས་ཀུན་ཏུ་སྡོང་གྲོགས་མཛོད། །བདག་ཅག་དཔོན་སློབ་འཁོར་བཅས་ཀྱི། །རྩེ་གཅིག་
བྱང་ཆུབ་སྒྲུབ་པ་ལ། །འགལ་རྐྱེན་བར་ཆད་ཞི་བར་མཛོད། །འགྲོ་འཆག་ཉལ་འདུག་གང་
རུང་དུ། །དམ་ཆོས་གོ་རྟོགས་འཕེལ་བ་དང༌། །ལུང་རིགས་ཆོས་ལ་མངའ་བརྙེས་མཛོད། །
བསྟན་འཛིན་སྐུ་ཚེ་རིང་བ་དང༌། །དགེ་འདུན་སྤྱི་སྡེ་མཐུན་པ་དང༌། །ཉན་བཤད་བསྒྲུབ་པ་
རྒྱས་པ་དང༌། །འགྲོ་ཀུན་ཆོས་ལ་འགོད་པར་མཛོད། །བདག་ཅག་གནས་པའི་ས་ཀུན་ཏུ། །
སད་སེར་འཁྲུགས་ལོང་ཞི་བ་དང་། །ཆར་ཆུ་དུས་འབེབ་ལོ་ལེགས་དང༌། །འགྲོ་ཀུན་འདོད་
463

ཇོ་ནང་དཔེ་ཚོགས།
སྤྱིའི་དེབ་ཞེ་ལྔ་པ།
དགུས་ཚིམ་པར་མཛོད། །མ་འོངས་ཆོས་ལ་འཇུག་པ་རྣམས། །ཡོངས་འཛིན་ཀུན་མཁྱེན་
ཆོས་ཀྱི་རྗེས། །ཆགས་མེད་པ་ཡི་སྤྱན་གཟིགས་ནས། །ལུང་དང་རྟོགས་པའི་ཆར་རྒྱུན་གྱིས། །
གདུལ་བྱ་རྒྱ་མཚོ་སྨིན་མཛད་དེ། །ས་ལམ་ཡོན་ཏན་མཐར་ཕྱིན་ནས། །བདེ་གཤེགས་སྙིང་
པོ་མྱུར་ཐོབ་ཅིང༌། །གཟུགས་སྐུ་ཡིད་བཞིན་ནོར་བུ་ཡིས། །མཁའ་ཁྱབ་འགྲོ་བ་འདྲེན་པར་
ཤོག །ཡེ་དྷརྨཱ་ཞེས་ཀྱང་བརྗོད། བསྔོ་བ་སྨོན་ལམ་རྒྱ་ཆེན་བྱ། གསོལ་བ་བཏབ། ཡེ་ཤེས་པ་རྣམས་གཤེགས་པར་བྱེད།
དམ་ཚིག་པ་རྣམས་རང་ལ་བསྡུ། ཡི་དམ་ལྷའི་ང་རྒྱལ་གྱིས་གནས་བསྲུང་། མི་དམིགས་པས་རྒྱས་བཏབ། འོད་གསལ་བསྒོམ་
ན་དོན་དུ་འགྱུར་རོ། །དངོས་གྲུབ་ཐོབ་པར་གདོན་མི་ཟ། །བླ་མ་ཡི་དམ་ཆོས་སྐྱོང་དང༌། །འཛམ་གླིང་བསྟན་སྐྱོང་མང་པོ་ཡི།
པ།།
གནས་དང་མཚན་མ་མཐོང་བའི་ཚེ། །བསང་གི་ཆོ་གའི་རིམ་པ་འདི། །བདེ་སྟོང་རོལ་པ་ཞེས་བྱ་བ། །དགེ་སློང་ཟླ་བ་རྒྱལ་
མཚན་གྱི། །ལྷག་བསམ་དག་པས་བསྐུལ་བའི་ཚེ། །བཙུན་པ་བཟང་པོ་གྲགས་པ་ཡིས། །ཇོ་ནང་དཔལ་གྱི་རི་ཁྲོད་དུ། །ནག་
པའི་ཟླ་བར་བཀོད་པས་ལེགས། །དགེ་བས་འགྲོ་ཀུན་ཨེ་ཝཾ་མཆོག །རྣམ་ཀུན་དྲི་བྲལ་ཐོབ་གྱུར་ཏེ། །བསྟན་དང་འགྲོ་ལ་ཕན་
ཐོགས་ཤིང༌། །ཨེ་ཝཾ་ས་མ་མསྟུ། །ཤུ་བྷཾ།བསང་མཆོད་བདེ་སྟོང་རོལ་པ་འདི་གཞི་བདག་དེ་དག་ཉེ་བར་གཟིགས་པའི་དུས་སུ་
བྱང་ཆུབ་སེམས་དཔའ་དམ་པ་ཀུན་སྤངས་ཆོས་གྲགས་དཔལ་བཟང་པོས་སྐྱིད་ཕུག་ཆོས་ཀྱི་ཕོ་བྲང་དུ་སྦྱར་བའོ། །དགེའོ། །
བཀྲ་ཤིས༑ །
(མ་དཔེ་ནི་འཛམ་ཐང་དབུ་མེད་བྲིས་གསར་ཞིག་རེད།)
464

ཀུན་སྤངས་ཆོས་གྲགས་དཔལ།
པོད་དང་པོ།
ཆར་སློང་བྱིན་རླབས་ཆར་འབེབས།